b'\n_START_ARTICLE_\nHeinrich, Preisi prints\n_START_PARAGRAPH_\nAlbert Wilhelm Heinrich, Preisi prints (14. august 1862, Potsdam \xe2\x80\x93 20. aprill 1929, Hemmelmark, Schleswig-Holstein) oli keiserliku Saksamaa s\xc3\xb5jav\xc3\xa4elane, Saksa merev\xc3\xa4e suuradmiral ja keiser Wilhelm II vend._NEWLINE_Esimese maailmas\xc3\xb5ja alguses m\xc3\xa4\xc3\xa4rati ta Balti laevastiku juhiks. Ehkki talle eraldatud ressursid j\xc3\xa4id Venemaa Balti laevastiku omadele alla, suutis ta Vene laevastikku kuni 1917. aasta revolutsioonini kaitsepositsioonidel hoida, v\xc3\xa4ltides r\xc3\xbcnnakuid Saksamaa rannikule. P\xc3\xa4rast s\xc3\xb5ja ja Saksa keisririigi l\xc3\xb5ppu lahkus Heinrich merev\xc3\xa4est._NEWLINE_Keisri vennana oli ta \xc3\xbcks (v\xc3\xa4hem populaarseist) Balti hertsogiriigi troonipretendentidest.'